РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 20

от заседание на Комисия ”Професионална квалификация и 
информационни технологии”,
проведено на 12.09.2019 г.

Днес, 12.09.2019 г. /четвъртък/ от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА-отсъства 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: инж. Мирослава Чирпъкова - началник отдел „ИО“ и инж. Анелия Чомакова – главен експерт в дирекция „ИТСС“.

 		1.ОТНОСНО: Писмо от председателя на Апелативен съд – Велико Търново във връзка с участие в семинар, организиран от Нотариалната камара, с партньор Международната съдийска асоциация, който ще се проведе на 25 и 26 октомври 2019 г.

Комисия “Професионална квалификация и
информационни технологии”
Р Е Ш И :

	1.1. Да се изпрати писмото от административния ръководител на Апелативен съд - Велико Търново на административния секретар на Нотариалната камара, за сведение.
	
	2.ОТНОСНО: Писмо от Консорциум „Лирекс БГ“ ООД – „Индекс-България“ ООД относно проблеми с администрирането на АИС „Бюра съдимост“ в Районен съд - Гълъбово.

Комисия “Професионална квалификация и
информационни технологии”
Р Е Ш И :

2.1. Да се изпрати писмото от Консорциум „Лирекс БГ“ ООД – „Индекс-България“ ООД на административния ръководител на Районен съд – Гълъбово с копие до административния ръководител на Окръжен съд – Стара Загора за предприемане на необходимите действия спрямо служителя, посочен в писмото. За предприетите мерки, административният ръководител да уведоми Комисия „Професионална квалификация и информационни технологии“ към Пленума на ВСС.  
2.2. Да се изиска отговор от административния ръководител на Районен съд – Гълъбово, налице ли са настъпили вредни последици в следствие на действията на служителя, посочени в писмото на Консорциум „Лирекс БГ“ ООД – „Индекс-България“ ООД и при наличие на такива същите да се посочат.
2.3. Изпраща решението на административния ръководител на Районен съд – Гълъбово, за изпълнение.  

3.ОТНОСНО: Уведомление от управителя на „Бисофт“ ЕООД относно ползването на единната информационна система за отчитане на правната помощ по електронен път.

Комисия “Професионална квалификация и
информационни технологии”
Р Е Ш И :

3.1. Приема за сведение уведомлението от управителя на „Бисофт“ ЕООД относно ползването на единната информационна система за отчитане на правната помощ по електронен път.
	
	4.ОТНОСНО: Уведомление от управителя на „Бисофт“ ЕООД относно осигуряване на връзка между сега използваните деловодни системи на съдилищата и адвокатурите в страната и софтуерни системи за електронно отчитане на правната помощ.

Комисия “Професионална квалификация и
информационни технологии”
Р Е Ш И :

	4.1. Приема за сведение уведомлението от управителя на „Бисофт“ ЕООД относно осигуряване на връзка между сега използваните деловодни системи на съдилищата и адвокатурите в страната и софтуерни системи за електронно отчитане на правната помощ.

	5.ОТНОСНО: Писмо от председателя на Софийски районен съд относно предложение за доработване на Централизираната система за случайно разпределение на делата.
			
Комисия “Професионална квалификация и
информационни технологии”
Р Е Ш И :

5.1. Отлага вземане на решение по писмото от председателя на Софийски районен съд до сключване на договор за извършване на извънгаранционно обслужване на Централизираната система за случайно разпределение на делата.

6.ОТНОСНО: Обобщена информация от административните ръководители на апелативните съдилища, в изпълнение на решение на КПКИТ по протокол № 18/22.07.2019 г., т. 4.

Комисия “Професионална квалификация и
информационни технологии”
Р Е Ш И :

6.1. Приема за сведение обобщената информация от административните ръководители на апелативните съдилища, в изпълнение на решение на КПКИТ по протокол № 18/22.07.2019 г., т. 4.

7.ОТНОСНО: Искане от административния ръководител на Окръжен съд – Разград за осигуряване на средства за изграждане (подновяване) на компютърна мрежа.
Административният ръководител се е мотивирал относно неотложната необходимост от подмяна на компютърната мрежа. Настоящата мрежа е от 2002 г., разширявана е 2002 г. и 2009 г. на части, с което не може да се гарантира нормалната и безотказна работа на локалната мрежа,

Комисия “Професионална квалификация и
информационни технологии”
Р Е Ш И :

7.1. Изразява положително становище по искането от административния ръководител на Окръжен съд – Разград за осигуряване на средства за изграждане (подновяване) на компютърна мрежа.
7.2. Изпраща решението по т. 7.1 на Комисия „Бюджет и финанси" към Пленума на ВСС, по компетентност.

8.ОТНОСНО: Искане от административния ръководител на Окръжен съд – Видин за осигуряване на средства за закупуване на 1 брой сървър и OC Microsoft Windows Server 2019 (16-Core) Std.  

Комисия “Професионална квалификация и
информационни технологии”
Р Е Ш И :

8.1. Искането от административния ръководител на Окръжен съд – Видин за осигуряване на средства за закупуване на 1 брой сървър на стойност 7 533,00 лв. с ДДС и 1 брой OC Microsoft Windows Server 2019 (16-Core) Std за сървър на стойност 1 607,69 лв. с ДДС е целесъобразно.
8.2. Изпраща решението по т. 8.1 ведно с мотивиран доклад на Комисия „Бюджет и финанси" към Пленума на ВСС, по компетентност.

9.ОТНОСНО: Искане от административния ръководител на Районен съд – Благоевград за осигуряване на средства за закупуване на 5 броя информационни табла за 5 съдебни зали и 1 брой обобщаващо табло за всички съдебни зали.

Комисия “Професионална квалификация и
информационни технологии”
Р Е Ш И :

9.1. Връща искането от административния ръководител на Районен съд – Благоевград за окомплектоване с 3 броя оферти, съгласно приетите правила от Висш съдебен съвет по протокол № 23/05.06.2014 г., относно придобиването на хардуер и софтуер, при съобразяване с приетите лимити по протокол № 10/16.03.2017 г. на Пленума на ВСС  .
9.2. Изпраща решението по т. 9.1 на административния ръководител на Районен съд – Благоевград, за сведение и изпълнение.

10.ОТНОСНО: Искане от административния ръководител на Районен съд – Казанлък за осигуряване на средства за закупуване на 2 броя документни скенери висок клас. 
След обсъждане от членовете на Комисията,
											 
Комисия “Професионална квалификация и
информационни технологии”
Р Е Ш И :

10.1. Искането от административния ръководител на Районен съд – Казанлък за осигуряване на средства за закупуване на 1 брой документен скенер висок клас на стойност 1818,00 лв. с ДДС и носещ лист за А4 на стойност 73,70 с ДДС е целесъобразно.  
10.2. Искането от административния ръководител на Районен съд – Казанлък за осигуряване на средства за закупуване на 1 брой документен скенер висок клас на стойност 1 837,2 лв. с ДДС е нецелесъобразно.
10.3. Изпраща решението по т. 10.1 ведно с доклад на Комисия „Бюджет и финанси" към Пленума на ВСС, по компетентност.
10.4. Изпраща решението по т. 10.2 на административния ръководител на Районен съд – Казанлък, за сведение.

11.ОТНОСНО: Искане от административния ръководител на Районен съд – Лом  за осигуряване на средства за закупуване на 6 броя звукозаписни системи за 6 съдебни зали и 7 броя информационни дисплеи ведно със софтуер за управление за 6 съдебни зали и главно фоайе.  
След обсъждане от членовете на Комисията,

Комисия “Професионална квалификация и
информационни технологии”
Р Е Ш И :

11.1. Искането от административния ръководител на Районен съд – Лом за осигуряване на средства за закупуване на 6 броя звукозаписни системи на обща стойност 5 331,42 лв. с ДДС е целесъобразно.
	11.2. Изпраща решението по т. 11.1 ведно с доклад на Комисия „Бюджет и финанси" към Пленума на ВСС, по компетентност.
11.3. Отлага искането в частта за отпускане на средства за закупуване на 7 бр. информационни дисплеи ведно със софтуер за управление за шест съдебни зали и главно фоайе. 
11.4. Да се изиска информация от административният ръководител на Районен съд – Лом относно възможността за монтиране само на един брой обобщаващо табло ведно със софтуер, обслужващ всичките зали без наличието на информационни табла пред всяка зала. В случай на възможност да предостави оферти за отпускането на средства за един брой обобщаващо табло.
11.5. Изпраща решението по т. 11.3 и т.11.4 на административния ръководител на Районен съд – Лом, за сведение и изпълнение.

12.ОТНОСНО: Искане от административния ръководител на Районен съд – Велики Преслав за осигуряване на средства за закупуване на 1 брой МФУ.  

Комисия “Професионална квалификация и
информационни технологии”
Р Е Ш И :

12.1. Искането от административния ръководител на Районен съд – Велики Преслав за осигуряване на средства за закупуване на 1 брой МФУ на стойност 798,00 лв. с ДДС е целесъобразно.
	12.2. Изпраща решението по т. 12.1 ведно с мотивиран доклад на Комисия „Бюджет и финанси" към Пленума на ВСС, по компетентност.

13.ОТНОСНО: Искане от административния ръководител на Районен съд – Сливен за осигуряване на средства за закупуване и инсталиране на програмен продукт „NForce“ и закупуване на програмен модул ”JES API”.  

Комисия “Професионална квалификация и
информационни технологии”
Р Е Ш И :

13.1. Не възразява да бъдат въведени програмни продукти „NForce“ и „JES API“ в Районен съд – Сливен.
	13.2. Изпраща решението по т. 13.1 на Комисия „Бюджет и финанси" към Пленума на ВСС, по компетентност.

14.ОТНОСНО: Искане от административния ръководител на Районен съд – Велико Търново за осигуряване на средства за закупуване на 1 брой сървър нисък клас, 1 брой UPS за „rack” монтаж, 1 брой операционна система за сървър, 1 брой комутатор и 1 брой сървърен шкаф.  

Комисия “Професионална квалификация и
информационни технологии”
Р Е Ш И :

14.1. Искането от административния ръководител на Районен съд – Велико Търново за осигуряване на средства за закупуване на 1 брой сървър нисък клас, 1 брой UPS за „rack” монтаж, 1 брой операционна система за сървър, 1 брой комутатор и 1 брой сървърен шкаф на обща стойност 8 982,60 лв. с ДДС е целесъобразно.
14.2. Изпраща решението по т. 14.1 ведно с мотивиран доклад на Комисия „Бюджет и финанси" към Пленума на ВСС, по компетентност.

15.ОТНОСНО: Оферта от Смарт Системс 2010 ЕООД във връзка с публикувана покана за събиране на оферти с обява за извършване на извънгаранционна поддръжка на Централизирана система за случайно разпределение на дела. 
	В изпълнение на решение на Комисията по протокол № 4/28.02.2019 г., т.13.1, в раздел „Профил на купувача“ в сайта на  ВСС на 21.03.2019 г. е публикувана обява с предмет „Извършване на извънгаранционна поддръжка на централизирана система за случайно разпределение на дела“. В указания срок за набиране на оферти до 04.04.2019 г. е постъпила една оферта.
	С решение на Комисията по протокол № 9/11.04.2019 г., т. 4 е удължен срока на публикуваната обява за набиране на оферти и е определен нов срок - 19 април 2019 г. След изтичане на удължения срок няма постъпили нови оферти.
Комисията по протокол № 12/15.05.2019 г., т.7 реши да продължи набирането на оферти за извършване на извънгаранционна поддръжка.
Комисията по протокол № 18/22.07.2019 г., т.4 реши да се удължи срока на публикуваната обява за набиране на оферти с 1 месец от датата на публикуването на обявата.
Предвид многократното обявяване на покана за набиране на оферти за извършване на извънгаранционна поддръжка на Централизираната система за случайно разпределение на делата, продължилата над девет месеца процедура по набиране на оферти, наложителна необходимост от извънгаранционна поддръжка и наличието на една оферта,

Комисия “Професионална квалификация и
информационни технологии”
Р Е Ш И :

15.1. Изразява положително становище, че е целесъобразно да се сключи договор със „Смарт Системс 2010“ ЕООД за извършване на извънгаранционна поддръжка на Централизирана система за случайно разпределение на дела.
15.2. Изпраща решението по т. 15.1 на Комисия „Бюджет и финанси" към Пленума на ВСС, по компетентност.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:      /п/

КАЛИНА ЧАПКЪНОВА